
Ramazani, mundësi për edukim dhe arsimim 



Me emrin e Allahut, të Gjithëmëshirshmit, 

Mochironlntitl 



Falënderimi i takon vetëm Allahut. Dëshmoj 
se nuk ka zot që meriton të adhurohet përveç 
Allahut, të Vetmit, që nuk ka shok, dhe 
dëshmoj se Muhamedi është rob dhe i 
dërguar i Tij, sal-lallahu alejhi ue selem. 

Ndër tiparet e një njeriu të mençur është të 
jepet pas mirësive e dhuratave të ndryshme 
të Allahut dhënë robërve të Tij në vende dhe 
kohë të vlefshme. Ndër këto mirësi janë edhe 
ato të muajit Ramazan, muajit të Kuranit dhe 
faljes. 

Ky muaj fisnik është sezon për edukimin e 
shpirtit për nënshtrim ndaj Allahut, edukim 
për t'u larguar nga të këqijat si dhe për të 
mësuar normat e fesë së pastër. Ky muaj 
është një mundësi jashtëzakonisht e madhe 
për thirrësit që t'i edukojnë dhe t'ua mësojnë 
njerëzve çështjet e fesë së tyre. Mu për këtë. 

thirrësit mezi i presin këto mundësi për ta 
çuar në vend urdhrin e Allahut, për të punuar 
e për t'i thirrur njerëzit në të vërtetën. 

1. Muaji Ramazan është mundësi për 
edukimin sipas metodologjisë së drejtë 
në marrjen e dijes dhe fetuave 
(vendimeve fetare). Nxënësi i dijes e 
shfrytëzon këtë muaj për t'ua mësuar 
njerëzve dispozitat e fesë, për të 
vendosur metodologjinë e shëndoshë 
në pranimin e atyre dispozitave. Sa për 
ilustrim, mund të përmendim: kujdesin 
ndaj argumentit si dhe argumenti të 
jetë i saktë. Gjithashtu, të pyeturit e 
dijetarëve të besueshëm rreth 
normave që nuk i di, mosndjekja e 
shkarjeve (gabimeve) të dijetarëve dhe 
lehtësimeve të tyre. Sa të nevojshëm 
janë njerëzit për t'i njohur këto çështje 
metodologjike, te të cilat fillimisht 

mbështetet personi kur kapet e 
praktikon çështjet e fesë së tij. 

2. Muaji Ramazan është mundësi për 
edukimin e njerëzve për t'iu 
nënshtruar urdhrit dhe gjykimit të 
Allahut, si dhe kur vjen çështja te 
tekstet fetare, nuk ka diskutim e as 
kundërshti në mes tyre. Allahu i 
Lartësuar thotë: "Jo, për Zotin tënd, 
ata nuk do të jenë besimtarë të 
vërtetë, derisa të të marrin ty për 
gjyqtar për kundërshtitë mes tyre." 
(Nisa, 65) Omeri, Allahu qoftë / 
kënaqur me tël, iu afrua Gurit të Zi, e 
puthi dhe tha: "Vërtet, unë e di se ti je 
vetëm një gur, që nuk sjell as dëm e as 
dobi. Sikur të mos e shihja të 
Dërguarin e Allahut, sal-lallahu alejhi 

ue selem, duke të të puthur, nuk do të 
të puthja." 1 

3. Ibn Haxheri, në librin e tij Fet'hul Bari, 
thotë: "Në këtë thënie të Omerit ka 
argument për nënshtrim në çështjet e 
fesë dhe pasim i asaj që nuk i njihet 
urtësia. Kyështë një rregull madhor në 
pasimin e të Dërguarit, sal-lallahu 
alejhi ue selem, në veprimet e tij, edhe 
nëse nuk i njihet urtësia." 2 Ndaj, 
njerëzit patjetër duhet të mësojnë nga 
muaji Ramazan, t'ua mësojnë të 
tjerëve respektimin e teksteve fetare, 
moskundërshtimin e tyre, si dhe 
mosdhënien përparësi logjikës 
kundrejt tekstit, siç veprojnë injorantët 
në këtë kohë. 


1 Mutefekun alejh, motërzimi është i Buhariut. Buhariu, 
1520 dhe Muslimi, 1270. 

2 Fet'hul Bari sherh Sahih el Buhari, 3/463. 

4. Medoemos duhet shfrytëzuar 
mundësinë e këtij muaji fisnik për ta 
edukuar shpirtin me sinqeritet. 
Agjërimi është një adhurim i fshehtë, 
që nuk vihet re sikurse adhurimet dhe 
bindjet e tjera. E, nuk ka dyshim se 
marrja në konsideratë e këtij kuptimi 
ndihmon në rritjen dhe në 
përmirësimin e sinqeritetit në shpirt. 
Prandaj, ky lloj agjërimi mund të jetë 
mundësi për forcimin e 
vetëpërmbajtjes dhe shtysës së 
brendshme, që është këshilluesi i 
Allahut në zemrën e çdo muslimani. 
Agjërimi vjen për t'ia kujtuar njeriut 
rëndësinë e këtij këshilluesi, si dhe për 
ta forcuar e zhvilluar atë. 

5. Gjithashtu, agjërimi është mundësi e 
volitshme për edukimin dhe forcimin e 
vullnetit. Njeriu e mposht armikun e 
tij, e thyen egon, e përballon etjen dhe 

urinë, e, në këtë ka zbehje të dëshirës 
për braktisjen e gjërave të rëndomta. 

6. Po ashtu, ndër gjërat e rëndësishme 
që përfitojmë në Ramazan është edhe 
të mësuarit e njerëzve çështjen se feja 
është e lehtë. Ky aspekt është 
jashtëzakonisht i rëndësishëm, për 
faktin se në shumicën e mendjeve 
njerëzore është ngulitur bindja se në 
fe ka vështirësi, rreptësi e ashpërsi. Kjo 
është pikëpamje që e propagandojnë 
armiqtë e fesë nëpër artikujt dhe në 
shkrimet e tyre tek pretendojnë kinse 
në fe paska shtypje, pranga e kufizime. 
Prandaj, patjetër duhet të 
shfrytëzohet mundësia e Ramazanit, 
dispozitat dhe lehtësimet e tij të 
ndryshme. I Dërguari i Allahut, sal- 
lallahu alejhi ue selem, u dërgua me 
fenë tolerante e të lehtësuar, siç thotë 
Allahu i Lartësuar: "Ai (Allahu) nuk ju 
ka vënë asnjë barrë në fenë tuaj." 


lslamHouse«com 


Ramazani, mundësi për edukim dhe arsimim 



(Haxh, 78), respektivisht nuk ju ka 
ngarkuar me atë që nuk mund ta 
bartni e as nuk ju ka obliguar me diçka 
që ju rëndon e të mos ju caktojë 
rrugëzgjidhje dhe lehtësim të madh. Ai 
ka urdhëruar e ka obliguar vetëm atë 
që është e lehtë për shpirtrat, që nuk i 
rëndon e nuk i neverit. E, nëse 
paraqiten shkaqet obliguese për 
lehtësim, atëherë vjen në shprehje 
lehtësimi: ja me lënien e tërësishme, ja 
me lënien e pjesshme të tij. Lidhur me 
dispozitat e agjërimit, që tregojnë 
lehtësinë e fesë, ekzistojnë shumë 
shembuj të sjellë nga dijetarët, andaj 
duhet përfituar nga rasti për t'i mësuar 
njerëzit se kjo fe është e lehtë. Mirëpo, 
njëkohësisht nuk lejohet abuzimi me 
dispozitat e fesë. Te disa njerëz çështja 
e lehtësimit arrin deri në atë shkallë sa 
të dalë jashtë kuptimeve dhe kufijve të 
fesë, saqë bën hile me dispozitat 

fetare, gjë që konsiderohet formë e 
talljes, mënyrë dhe rrugë e benu 
israilëve, të cilët, me hilet e 
mashtrimet më të ulëta, lejuan atë që 
ka ndaluar Allahu. Feja, ashtu siç e 
lufton keqpërdorimin, e lufton edhe 
ekstremizmin dhe teprimin. Si shembuj 
të kësaj mund të përmendim: nuk 
lejohet agjërimi i ditës së Bajramit, 
ndalohet vazhdimësia e agjërimit pa 
ndërprerje, pa bërë iftar fare sepse kjo 
konsiderohet teprim. 

7. Ramazani është mundësi e favorshme 
për t'ua mësuar njerëzve madhështinë 
e kësaj feje. Ndër madhështitë e kësaj 
feje është ajo se përfshin të gjitha 
çështjet bashkëkohore, sikurse çështja 
e: dializës, anestezisë, mjeteve 

penguese të menstruacioneve, 
mbushjes së nervit të dhëmbit, pastës 
së dhëmbëve, udhëtimit me aeroplan, 
injeksioneve, transfuzionit të gjakut. 

astmës, ushqyeseve, e të ngjashme. 
Për të gjitha këto ke për të gjetur 
përgjigje në fe, me tekst apo analogji, 
e di ai që e di e s'e di ai që s'e di. Kjo e 
argumenton gjerësinë e kësaj feje dhe 
madhështinë e saj, si dhe kjo fe është 
e përshtatshme për çdo kohë e vend. 
Ndër aspektet më të rëndësishme që 
përfitojmë nga muaji Ramazan është 
dallimi ynë nga të tjerët me besimin 
dhe fenë tonë. Allahu i Lartësuar 
thotë: "O besimtarë! Ju është 
urdhëruar agjërimi, ashtu si u ishte 
urdhëruar atyre para jush." (Bekare, 
183) Ithtarët e Librit ndryshuan, 
falsifikuan dhe devijuan atë që ua 
kishte urdhëruar Allahu. Agjërimi, 
fillimisht, të krishterëve iu obligua në 
stinën e verës. Kjo i rëndoi, ndaj e 
qitën në pranverë, duke ia shtuar edhe 
dhjetë ditë, siç pretendonin ata, si 
shpagim për ndryshimin. Më pas, ata i 

goditi krizë ekonomike me çështjen e 
mishit, djathit, vezëve dhe prodhimeve 
të kafshëve. Një prej mbretërve të tyre 
urdhëroi që të agjërohet ndaj këtyre 
produkteve, ndaj ky dekret u bë 
agjërim tek ata. Allahu e mbrojti këtë 
umet nga ndryshimi dhe devijimi në 
dispozitat e fesë së tyre. 

8. Ramazani, me adhurimet e tij të 
shumanshme, është mundësi ideale 
për t'i inkurajuar njerëzit drejt gjërave 
të preferuara dhe për t'ua mësuar 
dispozitat e adhurimeve, ndër to: 

Tërheqje e vëmendjes rreth vlerës 
së namazit të teravisë, vlerën e 
namazit të natës dhe aspekte të 
tjera të përkushtimit. 

Udhëzimi rreth shtimit të këndimit 
të Kuranit dhe të mësuarit e 
dispozitave dhe normave të 
këndimit të tij, ngase Ramazani 

është muaji i Kuranit dhe njerëzit i 
përkushtohen atij. 

Gjithashtu, të folurit rreth 
dispozitave të zekatit, sepse 
njerëzit e kanë bërë zakon që 
zekatin e pasurisë së tyre ta 
nxjerrin në Ramazan. 

Po ashtu, biseda rreth dispozitave 
të itikafit, etikës nëpër xhami dhe 
shoqërimit të mirë. 

Të folurit duke sqaruar dispozitat e 
umres, për shkak të kujdesit të 
njerëzve për ta kryer gjatë 
Ramazanit dhe për shkak të vlerës 
së saj sepse një umre në Ramazan 
vlerësohet me një haxhillëk. 
Prandaj, t'i nxisim njerëzit ta 
kryejnë umren dhe t'ua sqarojmë 
rregullat e nevojshme që u 
interesojnë. 

Ramazani është kohë e begatë, 
ndaj është mirë të kaliturit për të 

kryer lloje adhurimesh të 
dobishme për muslimanët, sikurse 
dhënia iftar agjëruesve. I Dërguari i 
Allahut, sal-lallahu alejhi ue selem, 
thotë: "Ai që ushqen një agjërues, 
do ta ketë shpërblimin sikur ai, pa 
u pakësuar aspak shpërblimi / 
agjëruesit ," 3 Sa bukur do të ishte 
sikur të shtroheshin sofrat e iftarit 
për të varfrit dhe të ngratët dhe të 
uleshin banorët e lagjes duke bërë 
iftar bashkë me ta. 

Përgatitja e xhamive, pastrimi, 
parfumimi dhe të bëhen gati për 
agjërim e namaz nate, si dhe 
nevojat e tjera, si: ndriçimi, ajrosja 
e tyre, e të ngjashme. Gjithashtu 
edhe udhëzime dhe gjallërime 


3 Tirmidhiu, 807 dhe Ibn Maxhe, 1746. Albani e 
saktëson në Sahih Sunen et Tirmidhi. 

shtesë që i bën imami i xhamisë 
për njerëzit për t'i inkurajuar për 
adhurim. 

9. Prej aspekteve kundrejt të cilave duhet 
tërhequr vërejtjen janë: 

Sqarimi i dëmeve të kalimit të 
natës në gjëra të padobishme. 
Shumë njerëz gjatë Ramazanit e 
kalojnë natën duke shikuar kanale 
televizive, shëtitje nëpër parqe, 
parkingje, trotuare e nëpër tregje 
duke humbur kohën. 

Paralajmërimi nga rreziku i teprimit 
me ushqim. Ai që kujdeset për 
çështjet e fesë së tij nuk është 
tejkalues i masës. 

Gjithashtu, paralajmërimi nga 
shndërrimi i këtij adhurimi 
madhështor në traditë sepse disa 
njerëzve disa adhurime (ibadete) u 
bëhen tradita (adete) dhe si 

rezultat i kësaj dilet nga thelbi i 
tyre duke mos lënë asnjë ndikim. 

10. Po ashtu, fakti me të cilin duhet t'i 
kujtojmë njerëzit gjatë Ramazanit 
është se turpi nuk duhet t'i pengojë 
nga të kuptuarit e fesë. Kështu, has 
vashëzën e re, që tashmë i është 
paraqitur cikli menstrual, ndërkohë e 
pengon turpi dhe ndrojtja, sipas saj, të 
njoftojë për problemin e vet. Rezultat i 
kësaj është se nuk e agjëron muajin 
Ramazan, ndërkohë agjërimi i është 
bërë detyrë asaj! Apo ndonjë tjetër, që 
i shfaqet cikli gjatë ditës së Ramazanit 
dhe, nga turpi, nuk e njofton familjen e 
saj, porse e vazhdon agjërimin ditëve 
të ciklit pa i kompensuar ato ditë! 

11. Muaji Ramazan, ky muaj fisnik, është 
mundësi për t'ua tërhequr vërejtjen 
njerëzve kundrejt disa haditheve të 
dobëta (daife). Nuk ka dyshim se 
përhapja e haditheve të dobëta ka 

pasoja të shumta negative. Kjo 
nënkupton përcjellje nga Pejgamberi, 
sal-lallahu alejhi ue selem, të asaj që 
nuk është vërtetuar se e ka thënë ai. 
Ndër këto hadithe mund të 
përmendim: "Gjumi i agjëruesit është 
adhurim ." 4 "Agjëroni, të jeni të 
shëndoshë ." 5 " Ai që e prish agjërimin e 
një dite në Ramazan, pa arsye, nuk e 
arrin shpërblimin, edhe nëse agjëron 
tërë jetën ." 6 "Agjërimi / muajit 
Ramazan qëndron pezull ndërmjet 
qiellit dhe tokës dhe nuk ngrihet 
vetëmse me dhënien e sadakatul 


4 Bejhekiu, Shuab el iman, 3652, që është hadith i 
dobët. Albani e vlerëson si të dobët në Silsila daife, 
4696. 

5 Taberaniu, El Eusat, 8312, që është i dobët. Albani e 
vlerëson si të dobët në Silsila daife, 253. 

6 Ibn Ebu Shejbe, Musanef, 9784, që është i dobët. 
Albani e vlerëson si të dobët në Daifu Tergib ue terhib, 
605. 

fitrit." 7 Këto hadithe, dhe të ngjashme, 
që nuk janë autentike, janë përhapur 
në mesin e njerëzve. Prandaj, duhet 
tërhequr vërejtjen për pasaktësinë e 
tyre, si dhe paralajmërimin kundrejt 
transmetimit të haditheve para 
vërtetimit të autenticitetit të tyre. 

12. Gjithashtu, të mësuarit e njerëzve 
kujdesin dhe interesimin për Sunetin 
gjatë rasteve që duhet të shfrytëzohen 
në Ramazan. Çështja e zbatimit të 
Sunetit konsiderohet çështje e 
rëndësishme metodologjike. Sunetet i 
plotësojnë farzet, e lartësojnë pozitën 
e njeriut, ndihmojnë drejt 
devotshmërisë dhe ruajtjes së shpirtit. 
Ndër shkaqet e dobësimit të ndikimit 
të Ramazanit në shpirtrat e njerëzve 

7 Ibn Xheuziu, El llel el mutenahijeh, 824, që është i 
dobët. Albani e vlerëson si të dobët në Daifu Tergib ue 
terhib, 664. 


lslamHouse«com 


Ramazani, mundësi për edukim dhe arsimim 



ndonjëherë është shpërfillja në 
përgatitjen e tyre për këtë sezon të 
madh. Në këtë çështje neglizhencën e 
vëren te disa ligjërues, predikues e 
nxënës të dijes. Allahu i Lartësuar 
agjërimin e ka bërë ndihmesë për 
thirrësit, ngase në këtë muaj 
prangosen djajtë, përthyhen shpirtrat 
dhe largohen shumë shpifje e 
gënjeshtra, arroganca, shkujdesja dhe 
dalldi, që e pengojnë përgjigjen ndaj 
thirrësit të Allahut. 

13. Fakti që e shton ndikimin e muajit 
Ramazan në shpirtrat e njerëzve është 
kujtimi lidhur me vlerat e Ramazanit, 
ndër të cilat: 

"Atij që e agjëron Ramazanin me 

besim dhe duke shpresuar 

(shpërblim prej Allahut), / faten 
mëkatet e kaluara. " 8 
"Në Xhenet është një portë e 
quajtur Rejan. Ditën e Gjykimit nga 
ajo derë do të hyjnë vetëm 
agjëruesit, askush tjetër. " 9 
"Era e gojës së agjëruesit tek 
Allahu është më e këndshme sesa 
aroma e miskut." 10 
"Agjëruesi ka dy raste në të cilat 
gëzohet: (1) kur bën iftar, i gëzohet 
iftarit dhe (2) kur e takon Zotin, i 
gëzohet agjërimit të tij." 11 
Sqarimi se agjërimi është mjet 
drejt devotshmërisë. Meqë shpirti 
abstenon nga e lejuara, duke 


8 Mutefekun alejh: Buhariu, 38 dhe Muslimi, 760. 

9 Mutefekun alejh: Buhariu, 1797 dhe Muslimi, 1152. 

10 Mutefekun alejh: Buhariu, 1805 dhe Muslimi, 1151. 

11 Mutefekun alejh: teksti është i Muslimit. Buhariu, 
1805 dheMuslimi, 1151. 

synuar kënaqësinë e Allahut të 
Lartësuar dhe duke pasur frikë nga 
dënimi i Tij, atëherë abstenimi nga 
e ndaluara është edhe më 
parësore. 

Kujtimi lidhur me dobitë e 
agjërimit, ndër të cilat janë edhe 
këto: nëse stomaku i njeriut është i 
uritur, atëherë përmbahet edhe 
epshi i tij; kur të agjërojë, e kupton 
hallin e të varfërve me rastin e 
urisë së tyre. Kësisoj i mëshiron 
dhe u ndihmon atyre, ngase lajmi (i 
dëgjuar) nuk është sikur të 
shohësh. Në këtë mënyrë përhapet 
solidariteti dhe altruizmi. 

Të edukuarit e njerëzve fetarisht. 
Ebu Hurejra, Allohu qoftë i kënaqur 
me tël, përcjell se i Dërguari i 
Allahut, sal-lallahu alejhi ue selem, 
ka thënë: "Kur ndonjëri prej jush 
agjëron, të mos flasë fjalë të ulëta 

e të mos bërtasë kot. E, nëse 
ndokush efyen ose e shqetëson, le 
t'i thotë: "Unë agjëroj!" 12 
Krahas agjërimit, patjetër duhet të 
ekzistojë edhe përmbajtja nga 
gënjeshtra, thashethemet, 

përgojimi e mashtrimi, 
domethënë nga të gjitha ndalesat, 
veçanërisht ato që shpeshtohen e 
përhapen gjatë netëve të 
Ramazanit, si: ndjekja e kanaleve 
të shthurura, të dëgjuarit e 
instrumenteve zbavitëse, 

muzikore etj. 

14. Ajo që e shton nevojën e sqarimit 
gjatë Ramazanit është edhe tematika 
e pendimit dhe ekspozimit ndaj 
mëshirës së Allahut dhe bujarisë së Tij 


Mutefekun alejh: motërzimi është i Buhariut. 
Buhariu, 1805 dhe Muslimi, 1151. 

në këtë muaj të fisnikërisë, bujarisë 
dhe zbritjes së mëshirës. Robi i 
kthehet Zotit të tij, mban mendim të 
mirë ndaj Tij, do atë që do Ai, urren 
atë që nuk pëlqen Ai, me shpresë se 
Zoti do t'ia falë mëkatet atij. I 
dështuar dhe i humbur është ai që e 
arrin muajin e Ramazanit e nuk i janë 
falur mëkatet! 

15. Gjithashtu, Ramazani është mundësi 
për përcjelljen e këshillës drejtuar 
femrës, së cilës ndoshta kjo i përcillet 
vetëm në Ramazan. Përndryshe si 
mund të ndihet gruaja se është si 
motër për burrin e saj, se asaj i 
obligohet t'i mësojë rregullat e fesë, 
veçanërisht rregullat që janë të 
veçanta për të, siç janë dispozitat e 
menstruacioneve dhe lehonisë. 
Natyrisht, ajo patjetër duhet të 
kujtohet dhe t'i mësohen rregullat dhe 
normat fetare që kanë të bëjnë me të 

kur të dalë për namaz ose për treg, e 
të ngjashme, duke iu shmangur 
parfumimit, të mos shkojë e vetmuar 
me shoferin apo të veshë rroba stolie. 
Gjithashtu, asaj i mësohet çështja e 
moshumbjes së kohës gjatë përgatitjes 
së ushqimeve, të mos bëjë art me 
pjata dhe enë, sepse Allahu nuk i do 
ata që e teprojnë. Po ashtu, të mos 
preokupohet me përgatitjen e 
ushqimeve kundrejt adhurimit. Kështu, 
do të ndiejë ëmbëlsinë e adhurimit, 
nëse i përkushtohet atij. Llogarit 
shpërblimin duke u angazhuar me 
namazin e natës, leximin e Kuranit, 
dhënien iftar agjëruesve në shtëpinë e 
saj duke përjetuar shpërblimin: "Ai që 
ushqen një agjërues, do ta ketë 
shpërblimin sikur ai, pa u pakësuar 

aspak shpërblimi i agjëruesit." 13 Po 
ashtu, ajo nuk duhet të angazhohet 
për ta kaluar kohën nëpër tregje duke 
e humbur kohën më të vlefshme dhe 
sezonet më të vyera, ngase këto 
nevoja mund t'i kryejë para ardhjes së 
këtij muaji. 

16. Ramazani është mundësi e mirë për 
edukimin e fëmijëve tanë në bindje 
dhe respektim të urdhrave të Allahut 
duke ushtruar atë që mund të 
agjërojë. Shokët e të Dërguarit të 
Allahut, sal-lallahu alejhi ue selem, u 
bënin fëmijëve të tyre lodra prej leshi, 
që i përdornin përfëmijën kur ndiente 
uri dhe dhimbje. Kur qante nga 
dhimbja e urisë, ua jepnin lodrën 
derisa të vinte koha e iftarit. 


Tirmidhiu, 807 dhe Ibn Maxhe, 1746. Albani e 
saktëson në Sahih Sunen et Tirmidhi. 

17. Gjithashtu, gjatë Ramazanit përgatiten 
mundësi të shumta për të treguar 
kujdesin ndaj komuniteteve. Shumë të 
huaj jetojnë mes nesh. Syresh ka që 
janë jobesimtarë, të cilët kanë nevojë 
për ftesë të mirë për të hyrë në fenë e 
Allahut. Po edhe nga muslimanët ka të 
atillë që kanë nevojë për mësim dhe 
udhëzim. Ka të tillë që vijnë nga 
vendet e tyre me risi të shumta e me 
bindje të kota. Prandaj, të tillët duhet 
të kenë hise në përpjekjen e thirrësve. 
Patjetër duhet të kujdeset për të 
varfrit e tyre, për mësimin e të 
paditurve nga mesi i tyre, këshillimin e 
të shkujdesurve dhe butësinë e 
dhembshurinë me ta. 

18. Roli i thirrësve për tek Allahu i 
Lartësuar është edhe paralajmërimi 
lidhur me rreziqet e pashmangshme 
ndaj umetit që i planifikojnë armiqtë e 
fesë përt'i larguar njerëzit nga realiteti 

i Ramazanit duke i preokupuar ata me 
programet e kuzhinës dhe gatimit 
ditor, ku humbet koha, mbrëmjet dhe 
serialet, programet e organizuara për 
t'i larguar muslimanët nga feja, për ta 
devijuar muajin e adhurimit dhe 
Kuranit në muajin e mëkateve, 
dëfrimit, argëtimit dhe kalimin e natës 
në mëkate. Kjo, pa dyshim se është 
çështje e rrezikshme, me ç'rast 
thirrësit janë të obliguar t'ua sqarojnë 
njerëzve këtë gjë. 

19. Orientimi i bisedës, i mesazhit dhe 
përmirësimi i tij për atë që për herë të 
parë vjen në xhami. Çfarë do t'u themi 
atyre që i kanë preokupuar zbavitjet 
dhe ndalesat, e që sot janë kthyer të 
penduar? Thirrës i suksesshëm është ai 
që ka sukses në fundin e muajit duke 
arritur fitim të madh. Njerëzit në fillim 
të muajit ishin të shkujdesur, ndërsa 
para përfundimit të muajit janë kthyer 

të penduar, të rrethuar e të mbuluar 
me mikun përmes të cilit i udhëzoi 
Allahu. Kjo është prej kritereve të 
suksesit të thirrësit tek Allahu. 

20. Po ashtu, fakti që duhet të potencohet 
këtu është edhe dukuria e përtacisë në 
dhjetë netët e fundit të Ramazanit. Në 
ditët e para të Ramazanit vërehet 
atmosferë gëzimi për adhurim, 
interesim të shtuar për bindje dhe 
nënshtrim, pasuar nga një vakje në 
mesin e muajit. Ndërkaq, kur vijnë 
dhjetë netët e fundit, me veçoritë dhe 
vlerat e tyre, zemrat plogështohen, 
ambiciet dobësohen. Prandaj, kjo 
periudhë duhet të veçohet që në fillim 
me tërheqje, joshje dhe nxitje, me 
qëllim të vazhdimësisë në adhurim. 

21. Në fund, duhet t'i tërhiqet vërejtja atij 
që i thërret të tjerët, porse e harron 
veten. I tilli patjetër duhet të ketë hise 
e të përfitojë nga dhuntitë dhe 

mëshira e Zotit të tij, nga shkaqet e 
bujarisë dhe fisnikërisë së Tij, drejt të 
cilave i fton të tjerët. Prandaj, nuk 
preokupohet me thirrjen e njerëzve 
duke harruar vetveten, por duhet të 
jetë model dhe ndër njerëzit më të 
kujdesshëm në përkushtimin ndaj 
adhurimit, në angazhimin me leximin e 
Kuranit, faljes së namazit, përmendjen 
e Allahut dhe në të gjitha veprat e 
mira, që natyrshëm ai i di më mirë se 
të tjerët. 

E lusim Allahun e Lartësuar të na japë sukses 
në shfrytëzimin e kohëve të vlefshme, që do 
të na kthehen me dobi për fenë tonë, me 
qëllim edukimin e shpirtit për në mirësi duke 
e mësuar atë që i sjell dobi dhe shpëtim. Paqja 
dhe mëshira e Allahut qofshin për të 
dërguarin tonë Muhamed, për familjen e tij 
dhe për të gjithë shokët e tij ! 

